Una vintena de concerts per a celebrar la primavera a la Universitat de València

## Una vintena de concerts per a celebrar la primavera a la Universitat de València

Ensemble de violoncels de l'Orquestra Filharmònica de la UV, al claustre de La Nau.

L’Aula de Música UV ha presentat la programació regular de temporada, de l’1 d’abril al 18 de juny, en diversos espais universitaris emblemàtics com són la Capella de l’edifici històric de la Universitat de València, el Jardí Botànic UV i la Sala de la Muralla del CM Rector Peset. El cicle de primavera oferirà enguany una vintena de concerts que van arrancar el passat dia 1 amb l’ensemble de violoncels de l’Orquestra Filharmònica UV (OFUV).

L’entrada als concerts sempre és gratuïta amb reserva en <https://events.fundacio.es/o/40> a partir de 72 hores abans del dia del concert, excepte les actuacions a l’Auditori Joan Plaça que són d’entrada lliure fins a completar l’aforament.

En paraules del cap d’iniciatives de l’**Aula de Música de la Universitat de València**, el doctor Guillem Escorihuela, en aquesta programació “posem èmfasi en els músics i les músiques que formen part de la nostra Orquestra en una aposta pel valor universitari jove”, però també hi ha cabuda per a la música professional que podrà escoltar-se al llarg del trimestre.

En abril, va obrir la temporada, dimarts 1, l’**ensemble de violoncels de l’OFUV** a l’Auditori Joan Plaça del Botànic, mentre el dia 4 actuarà el **Quartet Amber**, també de l’Orquestra UV, al CM Rector Peset.

En l’apartat professional, el dia 2, la Capella de la Sapiència del Centre Cultural La Nau acollirà la interpretació del professor **Robinson Giraldo**, que ve de la Universidad Industrial de Santander, Colòmbia, per a oferir un concert per a trombó baix i per a piano; el dia 8, el professor **Jonathan Mesonero**, membre de l’Orquesta Sinfónica de RTVE, presentarà el seu disc ‘Trascendo’ per a violí sol al CM Rector Peset; i el dia 9, serà el torn de les Paraules al Concert per a donar a conéixer entre el públic el disc ‘En primera persona’ a càrrec de la conferenciant **María Ordiñana** i tot seguit sonarà la música d'**Amorós** o **Barbieri** per **Luis Vallés** al piano i la veu del tenor **José Manuel Sánchez** en concert.

En maig, el Jardí Botànic de la Universitat de València serà l’escenari de les formacions professionals amb el concert per a corda, el dia 11, del **Quartet Ànima**; mentre el dia 16, la sessió començarà amb un col·loqui sobre ‘Música i política a l’Espanya del Huitcents’ per a continuar amb el projecte musical del professor **Xavier Andreu** ‘Vents de revolució: Música i política a l’Espanya del segle XIX’ amb la Simfònica del CIM de Benimaclet.

Aquest mes inclou un concert a la Capella de La Nau, en col·laboració amb la Unitat d’Igualtat de la Universitat de València, titulat ‘Una vetlada al palazzo dels Caccini’ i interpretat per la soprano **Mariví Blasco** i **Fran López** a la tiorba.

En juny, clourà la programació **Turab Ensemble** amb un concert que és, segons assenyala **Guillem Escorihuela**, “important per dues raons: d’una banda, per la formació en si de quintet de vent amb piano i, d’una altra, per la interpretació d’autors com **Gershwin**, amb música fresca americana”, ideal per a acomiadar la primavera i rebre l’estiu.

Més informació:

Arxivat en:

, Música
, Aula de música
, Fundació General UV

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar